CELEX: E2008P0001
Language: lt
Date: 2008-01-16 00:00:00
Title: Prašymas ELPA teismui dėl patariamosios nuomonės, kurį pateikė Oslo tingrett byloje Therese Slinning prieš Norvegijos valstybę , atstovaujamą Išimčių ir apeliacijų, susijusių su gydymu užsienyje, valdybos (Byla E-1/08)

8.5.2008   
            
            
               LT
            
            
               Europos Sąjungos oficialusis leidinys
            
            
               C 113/16
            
         Prašymas ELPA teismui dėl patariamosios nuomonės, kurį pateikė Oslo tingrett byloje Therese Slinning prieš Norvegijos valstybę, atstovaujamą Išimčių ir apeliacijų, susijusių su gydymu užsienyje, valdybos
   (Byla E-1/08)
   (2008/C 113/13)
   2008 m. sausio 16 d. raštu Oslo tingrett (Oslo apygardos teismas) ELPA teismui pateikė prašymą, kurį Teismo kanceliarija gavo 2008 m. sausio 21 d., dėl patariamosios nuomonės byloje Therese Slinning prieš Norvegijos valstybę, atstovaujamą Išimčių ir apeliacijų, susijusių su gydymu užsienyje, valdybos šiais klausimais:
   
               1.
            
            
               Ar pagal EEE susitarimo 36 bei 37 straipsnius ir Tarybos reglamento (EEB) Nr. 1408/71 22 straipsnį leidžiama atsisakyti padengti išlaidas už gydymą užsienyje, kuris pagal tarptautinę medicinos praktiką laikomas eksperimentiniu arba bandomuoju gydymu, kai kilmės valstybėje tokio gydymo išlaidos nedengiamos?
            
         
               2.
            
            
               Ar atsakant į 1 klausimą svarbu, ar minimas gydymo metodas taikomas kilmės valstybėje ar kilmės valstybė ketina jį taikyti ateityje?
            
         
               3.
            
            
               Ar pagal EEE susitarimo 36 ir 37 straipsnius leidžiama atsisakyti padengti stacionaraus gydymo užsienyje išlaidas, jeigu kilmės šalyje pacientui per medicininiu aspektu pagrįstą laikotarpį gali būti suteiktas tinkamas medicininis gydymas, įvertintas pagal pripažintus tarptautinius metodus?
               Ar atsakant į šį klausimą svarbu, kad:
               
                           a)
                        
                        
                           galima atsisakyti padengti tokias išlaidas, net jeigu laikoma, kad gydymas užsienyje galbūt yra pažangesnis už gydymą kilmės šalyje?
                        
                     
                           b)
                        
                        
                           paciento, nusprendusio gydytis užsienyje, o ne kilmės šalyje, gydymo užsienyje išlaidos nepadengiamos tiek, kiek būtų padengtos kilmės šalyje suteikto gydymo išlaidos?
                        
                     
         
               4.
            
            
               Ar atsakant į pirmiau pateiktus klausimus svarbu, kad:
               
                           a)
                        
                        
                           pacientui iš tikrųjų kilmės šalyje nebuvo pasiūlytas minimas gydymas, kuris būtų laikomas tinkamu gydymu?
                        
                     
                           d)
                        
                        
                           konkretaus paciento sveikatos būklė po užsienyje suteikto gydymo iš tiesų pagerėjo?